**Text from Knauf Insulation free for use:**

**Energi Isolering ApS: Enmandsfirma, som voksede med Knauf Insulation**

**Lige nu er de største projekter efterisolering af ECHPARK og isolering af det nye bydelshus i Esbjerg, som kræver henholdsvis 4,8 ton og 23 ton Supa l Frame. Og det næste store projekt, det Svanemærkede byggeprojekt The Hill i Hillerød, starter snart og kræver yderligere 17 ton Supa l Frame.**

**– Vi er meget tilfredse med Supa l, siger René Sørensen, hvis rma Energi Isolering ApS voksede fra et enkeltmands rma til syv ansatte, da de skiftede til Knauf Insulation produkter.**

René Sørensen driver Energi Isolering ApS i Esbjerg. Virksomheden blev etableret for godt otte år siden og er vokset fra et enmandsfirma til i dag syv ansatte – og fortsætter med at vokse.

– Da Knauf Insulation for syv år siden etablerede sig i Danmark, var vi blandt de første til at bruge deres produkter. Deres glasuld er meget let at arbejde med, blandt andet støver den ikke, og den går nemt og problemfrit gennem vores maskiner, siger René og fortsætter.

– Fordi den er så let at arbejde med, kan én person klare arbejdet alene ved mindre projekter. Hvis der er tale om et større projekt, er vi flere mand om opgaven. I dag har vi tre biler med en maskine til mekanisk indblæsning i hver bil, og vi bliver med al sandsynlighed snart nødt til at investere i flere biler og ansætte flere medarbejdere.

**Et naturligt valg**
Energi Isolering ApS arbejder med alle typer isolering – eksempelvis hulrumsisolering, loftsisolering og teknisk isolering – og påtager sig både isolering ved nybyggeri og efterisolering af gamle huse. Og ofte er det naturlige valg Supafil Frame og Supafil 34.

Den optimisme og tro på fremtiden, som René Sørensen føler, deler han med mange i Esbjerg. Den globale olievirksomhed A. P. Møller-Mærsk har underskrevet nye aftaler med den danske stat om udvinding af olie og gas i Nordsøen ud for Esbjerg. Det er en investering til mange milliarder, som vurderes at skabe cirka 4.000 nye arbejdspladser.

– Ja, vi ser lyst på fremtiden, konstaterer René Sørensen.

Energi Isolering ApS påtager sig både små og store opgaver, men lige nu dominerer to større projekter.

**Store projekter**

* Efterisolering af Esbjerg Conference Hotel, ECHPARK. Her drejer det sig om hulrumsisolering, og man skal først fjerne den gamle isolering, som bestod af et materiale, der lignede lecakugler, før man kan blæse ny frisk isolering i fra Knauf Insulation. Et arbejdsteam bestående af to medarbejdere arbejder på at blæse Supafil 34 hulmursisolering i væggene. Til projektet, som i alt omfatter 1600 m2, skal der bruges næsten fem ton isolering.
* Et endnu større projekt er loftsisolering af det nybyggede bydelshus, som blandt andet skal rumme fritidshjem, kontorlokaler til nærpolitiet, kontorlokaler til bygherre, Ungdomsbo, bydelsprojektet 3i1 samt fælleslokaler og træningslokaler. Den 50 centimeter tykke loftsisolering, Supafil Frame, skal lægges på cirka 3.000 m2.

**Svanemærket**
Samtidig kredser Rene Sørensens tanker allerede om det næste større projekt, pensionsselskabet PKA's satsning på svanemærkede udlejningslejligheder i Hillerød nord for København. Satsningen er på linje med PKA's klimastrategi og skal give et lavt energiforbrug, sundt indeklima samt fokus på bæredygtighed i hele husets levetid, fra byggeri og drift til genbrug af materialer.

– Supafil-isoleringen godkendt og består primært af genbrugte glasflasker. Derfor kan vi bruge den i det Svanemærkede byggeprojekt The Hill i Hillerød, siger René Sørensen.

**Kontakt:**
Peter Isacsson, Nordic General Manager | +46 (0)706 45 00 06
Fredrik Stengarn, Press Officer | +46 (0)735 23 23 32
Thomas Pompe, Management assistent | +46 (0)703 35 54 43
Elin Gustafsson, Nordic Marketing Coordinator | +46 (0)703 65 66 04